Елбасымыз Н.Ә.Назарбаев өзінің кезекті Жолдауларының бірінде: «Біз алдағы уақытта да мемлекеттік тілді дамыту бағытындағы кешенді жобаларды жүзеге асыруды табандылықпен жалғастыра береміз. Қазақ алфавитін 2025 жылға қарай латын графикасына көшіруге дайындық жұмысын осы бастан қолға алу қажет. Бұл қазақ тілін жаңғыртып қана қоймай, оны осы заманға ақпараттың тіліне айналдырады» - деген болатын. Осыған орай 2018 жылдың сәуір айында бекітілген кестеге сәйкес Қарағанды қаласы жалпы білім беретін «№10 ЖББОМ» КММ **«Латынға көшуді қолдаймын»** тақырыбында қазақ тілі мамандары кітапханамен бірігіп сурет және фото галерея бұрышын ұйымдастырды. Мектеп оқушылары осы бұрыштан қажетті ақпаратты алу үшін арнайы түсіндірме жұмыстары жүргізілді. Қазақ тілі мамандары қазақ тілінің латынға кезең-кезеңмен көшу жобасын жүзеге асыруына ерекше маңыздылығын атап өтті. Іс-шара барысында қазақ тілі пәнінің мұғалімі Тұрсынова Мөлдір **"Латын қарпіне көшу-уақыт талабы"** атты баяндама жасады.